"Il-mibgħeda u l-attakki personali u l-istejjer mhux verifikati matul is-snin li nvolvew persuni innoċenti familji u t-tfal huma parti mid-demokrazija. What a Sick Joke." Hekk kiteb Saviour Balzan, editur maniġerjali tal-maltatoday, wara li l-Partit Nazzjonalista ħareġ stqarrija jaqbeż għal Daphne Caruana Galizia li ffaċjat proċeduri legali mid-Deputat Mexxej tal-Partit Laburista Chris Caronda. Balzan żied li meta James Debono u hu kienu mġiegħla jħallsu €25,000 lill Peter Fenech, avukat tal-Partit Nazzjonalista, ħadd ma tħasseb u saħaq li hu u Debono huma ġurnalisti. Fuq kollox, Balzan kiteb kif Mario Frendo talbu kumment għal NET TV li mbagħad ma kienx imxandar fuq l-istazzjoni tal-Partit Nazzjonalista. "Il-verità mhix prerogattiva tal-partiti," kkumment Balzan fuq twitter.